Եկատերինա Գուսևա

**Եկատերինա Կոնստանտինովնա Գուսևա** (, ), ռուս դերասանուհի (թատրոնի, կինոյի, հեռուստատեսության, մյուզիքլների, հնչյունավորման և կրկնօրինակման), երգչուհի։ Ռուսաստանի Դաշնության վաստակավոր արտիստ (2009)։

## Կենսագրություն
Եկատերինա Գուսևան ծնվել է 1976 թվականի հուլիսի 9-ին Մոսկվայում։ Հայրը՝ Կոնստանտին Վասիլևիչ Գուսևը, եղել է դերձակ, մայրը՝ Թամարա Միխայլովնա Գուսևան, աշխատել է որպես գլխավոր տեսուչ Մոսկվայի ադմինիստրատիվ-տեխնիկական տեսչությունում։ Սովորելու ընթացքում իր ուժերն է փորձել տարբեր բնագավառներում՝ սպորտային մարմնամարզություն, գեղասահք, լող, պար, դպրոցական թատրոն։ Պատրաստվել է ընդունվել Մոսկվայի կենսատեխնոլոգիական ինստիտուտ, սակայն դպրոցական «կաղամբատոներից» մեկի ժամանակ նրան նկատել է Եվգենի Սիմոնովի օգնականը և առաջարկել է փորձել ընդունվել Բորիս Շչուկինի անվան բարձրագույն թատերական ուսումնարան։ 1993 թվականին Եկատերինա Գուսևան ընդունվել է Եվգենի Սիմոնովի կուրս, իսկ վերջինիս մահվանիից հետո կուրսը վարել է Վալենտինա Նիկոլաենկոն։

## Դերասանական կարիերա
Կրթությունն ավարտելուց հետո Եկատերինա Գուսևան 1997 թվականին կատարել է գլխավոր դեր Նիկոլայ Լեբեդևի «Օձի ակունք» () ֆիլմում և ստացել առաջարկ Մարկ Ռոզովսկուց՝ դառնալ նրա «У Никитских ворот» թատրոնի դերասանուհի։

1999 թվականի հունիսին Եկատերինա Գուսևան դիվերտիսմենտների խմբի հետ Լեոնիդ Պարֆյոնովի «Կենդանի Պուշկին» ( ֆիլմի համար, որը 5-սերիանոց սագա է Ալեքսանդր Պուշկինի կյանքի մասին և նվիրվել է նրա ծննդյան 200-ամյակին։

Չորս տարի աշխատելով Ռոզովսկու թատրոնում՝ Եկատերինա Գուսևան հեռացել է և սկսել է աշխատել «Նորդ Օստ» մյուզիքլում։ Հատուկ Կատյա Տատարինովայի դերի համար Գուսևան պրոֆեսիոնալ վոկալի ու երաժշտական գրագիտության դասեր է առել։ «Նորդ Օստի» պրեմիերային նախապատրաստվելու ընթացքում Եկատերինա Գուսևան նկարահանվել է Ալեքսեյ Սիդորովի «Բրիգադա» սերիալում, որի շնորհիվ արժանացել է համառուսաստանյան ճանաչման։ 2002 թվականի գարնանը «Նորդ Օստում» իր խաղընկեր Անդրեյ Բոդգանովի և ներկայացման հեղինակներ Ալեքսեյ Իվաշչենկոյի ու Գեորգի Վասիլևի հետ միասին Եկատերինա Գուսևան նվաճել է Հյուսիսային բևեռը՝ այնտեղ տեղադրելով մյուզիքլի խմբի անդամների ստորագրություններով դրոշ։ Այդ արշավախմբի ընթացքում Եկատերինա Գուսևան երգել է −40&nbsp;°C ջերմաստիճանի պայմաններում, և այդ փաստը գրանցվել է Գինեսի ռեկորդների գրքում։

2002 թվականի հոկտեմբերի 23-ին Եկատերինա Գուսևայի համար ազատ օր է եղել «Նորդ Օստում», սակայն Դուբրովկայի ահաբեկչության բոլոր երեք օրերին նա եղել է Դուբրովկայի Թատերական կենտրոնի մոտ։ 2003 թվականի փետրվարին Եկատերինա Գուսևան նորից բեմ է բարձրացել Կատյա Տատարինովայի դերով ներկայացման վերականգնված տարբերակում։ Երբ մյուզիքլի նոր տարբերակի ներակայացումները դադարեցվել են (2003 թվականի մայիս), Եկատերինա Գուսևան ընդունվել է Մոսսովետի անվան թատրոն։

Եկատերինա Գուսևան մասնակցել է «Նորդ Օստ։ Ընտրանի» (, 2002) և «7 նվեր Սուրբ ծննդյան առթիվ» (, սուրբծննդյան դասական երգեր Գեորգի Վասիլևի թարգմանությամբ, 2004) սկավառակների ձայնագրությանը, ձայնագրել է մի քանի երգեր որպես մենակատար։ Լեոնիդ Սերեբրեննիկովի հետ զուգերգով կատարում է ռուսական ռոմանսներ։ 2007 թվականին թողարկել է իր առաջին սոլո սկավառակը՝ «Может быть, получится»։

Մասնակցել է Ռուսաստանի Առաջին ալիքի «Աստղերը սառույցի վրա» () նախագծին, որտեղ նրա զույգը եղել է  գեղասահորդ Ռոման Կոստոմարովը։

Եկատերինա Գուսևան կատարել է «Գեղեցկուհին և Հրեշը» մյուզիքլի գլխավոր դերն ընդհուպ մինչև նրա փակումը 2010 թվականի ապրիլին։ 2011 թվականի նոյեմբերից կատարել է գլխավոր դեր «Երաժշտության հնչյուններ» մյուզիքլում (պրեմիերան կայացել է 2011 թվականի հոկտեմբերին)։

2004 և 2011 թվականներին լուսանկարվել է «Maxim» ամսագրի ռուսական տարբերակի համար։

2012 թվականին թողարկվել է «Բրիգադա 2։ Ժառանգը» ֆիլմը Եկատերինա Գուսևայի մասնակցությամբ։

## Անձնական կյանք
1996 թվականի օգոստոսի 1-ին Եկատերինա Գուսևան ամուսնացել է գործարար Վլադիմիր Աբաշկինի (ծնվ.՝ 24 հունվարի, 1966) հետ, որը ներկայացումների, հաղորդումների ու շոուների համար դեկորացիաների պատրաստմամբ զբաղվող գեղարվեստաարտադրական ֆիրմայի սեփականատեր է։ Նրա հաճախորդներից են եղել Սոֆյա Ռոտարուն, Ալլա Պուգաչովան, Վալերի Լեոնտևը, Ֆիլիպ Կիրկորովը և այլք։ Նրանք ունեն երկու երեխա՝ Ալեքսեյ Վլադիմիրովիչ Աբաշկինը (1 նոյեմբերի, 1998) և Աննա Վլադիմիրովնա Գուսևան (25 հոկտեմբերի, 2010)։

## Դերեր թատրոնում
*Թատրոն «У Никитских ворот»* (1997-2001 թվականներ)
* «Թշվառ Լիզան»
* «Բժիշկ Չեխով»
* «Ռոմանսներ Օբլոմովի հետ»
* «Սպանված ուսանողի սերն ու կյանքը»
* «Գամբրինուս»
* «Մարդասպան» ()
* «Բադի որս», Ալեքսանդր Վամպիլով
* «Երեք խոզուկները»

*«Լինկ» պրոդյուսերական ընկերություն (2001-[[2003]])*
* «Նորդ Օստ», մյուզիքլ Վենիամին Կավերինի «Երկու կապիտան» վեպի հիման վրա – *Կատյա Տատարինովա*

*«Арт-Партнёр XXI» միջազգային թատերական գործակալություն ([[2002]])*
* «Столетник»

*[[Մոսսովետի անվան թատրոն]]* (2003 թվականից)
* «Պարի ուսուցիչ», Լոպե դե Վեգա, ռեժիսոր՝ *Յուրի Երյոմին* – *Ֆլորելլա*
* «Բժիշկ Ջեքիլի և միստր Հայդի տարօրինակ պատմությունը» (երաժշտական ներկայացում), ռեժիսոր՝ *Պավել Խոմսկի* – *Լյուսի Հարիս, երգչուհի կաբարեում*
* «Թենեսի Ու. տարածությունում», ըստ Թենեսի Ուիլյամսի «Տրամվայ «Ցանկություն» պիեսի, ռեժիսոր՝ *Յուրի Երյոմին* – *Ստելլա Դյուբուա*
* «Հիսուս Քրիստոս գերաստղ» – *[[Մարիամ Մագդաղենացի]]*
* «Հոր և որդու թագավորություն», ըստ Ալեքսեյ Տոլստոյի դրամատիկական ստեղծագործությունների, ռեժիսոր՝ *Յուրի Երյոմին* – *Իրինա, թագավոր Ֆեոդորի կինը*
* «Հռոմեական կատակերգություն (Դիոնիսոս), ըստ Լեոնիդ Զորինի պիեսի, ռեժիսոր՝ *Պավել Խոմսկի* – *Լոլլիա*
* «1933 թվականի ծովային ճանապարհորդությունը», թատերական ներկայացում Ս․ Կրամերի «Հիմարների նավը» ֆիլմի թեմայով, ռեժիսոր՝ *Յուրի Երյոմին* – *Графиня, арестантка*
* «Ապուշը», Ֆեոդոր Դոստոևսկու վեպի մոտիվներով, ռեժիսոր՝ *Յուրի Երյոմին* – *Նաստասյա Ֆիլիպովնա*

**Տեատրիում Սերպուխովկայում** (2006-2008)
* «Վիշապ» – *Էլզա*

**«Սթեյջ Էնթերթեյնմենթ»** (2008 թվականի հոկտեմբեր – 2012 թվականի մայիս)
* Գեղեցկուհին և Հրեշը – *Բելլ*
* Երաժշտության հնչյուններ – *Մարիա Ռայներ (ֆոն Տրապպ)*

**Մոսկվայի պետական ակադեմիական ֆիլհարմոնիա** (с 2009):
* «Հեքիաթներ նվագախմբի հետ» Ալվան ծաղիկը
* «Հեքիաթներ նվագախմբի հետ» Պուշկինի հեքիաթները
* «Հեքիաթներ նվագախմբի հետ» Կապույտ թռչուն

**Մոսկվայի օպերետտա** (2012 թվականից)
* «Կոմս Օռլով» – *Եկատերինա Մեծ*
* «Աննա Կարենինա» – *Աննա Կարենինա*

**Մոսկվայի միջազգային Երաժշտության տուն** (2019 թվականից)
* «КарамазоВЫ» – *Գրուշենկա, Կատերինա Իվանովնա*

## Ֆիլմագրություն

## Հնչյունավորում
* 2006 – Սապատավորը Նոտր Դամից (1996) – *Էսմերալդա*
* 2006 – Մրջյունների պատուհասը – *Խովա*

## Հեռուստակարիերա
մինի|«Միստր Կատարելություն»։ Հանդիպում Մաքսիմ Դունաևսկու հետ (կոմպոզիտորի 75-ամյակի առթիվ) համերգի նկարահանում, վարող՝ Եկատերինա Գուսևա
* 2003 թվական – «Ֆորտ Բոյար» հեռուստախաղի մասնակից «Ռոսիա» հեռուստաալիքով]]։ Թիմը, որի կազմում Եկատերինա Գուսևայից բացի ընդգրկված էին Էռնեստ Մացկյավիչյուսը, Վլադիմիր Վդովիչենկովը, Պավել Մայկովը, Դմիտրի Դյուժևն ու Ելենա Վիխոդցևան, շահել է  90030 ռուբլի,
* 2004 թվական – «Ֆորտ Բոյար» հեռուստախաղի մասնակից «Ռոսիա» հեռուստաալիքով։ Թիմը, որի կազմում ընդգրկված էին Եգոր Տիտովը, Իրինա Սլուցկայան, Վլադիմիր Պրեսնյակով կրտսերը, Ալեքսանդր Խաբարովը և Էդուարդ Բոնդարենկոն, շահել է 40050 ռուբլի,
* 2006 թվական – «Большие гонки» հեռուստախաղի մասնակից Առաջին ալիքով (Եթերաշրջաններ 1-10),
* 2011 թվական – «Օպերայի ուրվականը» հեռուստաշոուի հաղորդավար Անտոն Մակարսկու հետ Առաջին ալիքով,
* 2013  թվական – «Yesterday Live» հեռուստաշոուի մասնակից Առաջին ալիքով,
* 25 մարտի, 2015 թվական – «Իմ հերոսը» () հաղորդման հյուր,
* 2016թվական – «Романтика романса» հաղորդման վարող «Կուլտուրա» ալիքով,
* 11 հոկտեմբերի, 2016 թվական – «Երեկոյան Ուրգանտ» հաղորդման հյուր
* 20 հունվարի, 2017 թվական – «Մենակ բոլորի հետ» () հաղորդման հյուր
* 09 ապրիլի, 2019 թվական – «Երեկոյան Ուրգանտ» հաղորդման հյուր

## Ճանաչում և պարգևներ
right|thumb|Եկատերինա Գուսևա «Թատրոնի երաժշտական սիրտը» մրցանակաբաշխության ժամանակ, 2012
* Առաջադրվել է «Ոսկե դիմակ» մրցանակի (կնոջ լավագույն դերակատարում «Նորդ Օստ» երաժշտական ներկայացումում, 2003),
* «Виват кино России» փառատոնի մրցանակ «Հեռուստասերիալի լավագույն դերասանուհի» անվանակարգում («Բրիգադա») (2004, Սանկտ Պետերբուրգ),
* «Чайка» թատերական մրցանակի դափնեկիր «Գայթակղիչ կին» անվանակարգում «Բժիշկ Ջեքիլի և միստր Հայդի տարօրինակ պատմությունը» ներկայացման մեջ Լյուսի Հարրիսի դերը կատարելու համար (2005),
* Ռուսաստանի Դաշնության վաստակավոր արտիստուհի (2009),
* «Ժորժ» առցանց մրցանակի դափնեկիր *Լավագույն ռուս դերասանուհի* անվանակարգում (2010),
* Տուապսերի վիզուալ արվեստների XIV համառուսական փառատոնի մրցանակ «Կնոջ լավագույն դերակատարման համար» անվանակարգում («Ոսկե ձուկը N քաղաքում» ֆիլմի համար) (2010),
* «Թատրոնի երաժշտական սիրտը» ազգային մրցանակի դափնեկիր «Երկրորդ պլանի կնոջ լավագույն դերակատարում» անվանակարգում (2012),
* Առաջադրվել է «Ոսկե արծիվ» մրցանակի *երկրորդ պլանի կնոջ լավագույն դերակատարման համար* («Weekend»)։

## Ծանոթագրություններ

## Արտաքին հղումներ
* Կենսագրությունը ekaterinaguseva.ru կայքում
* 
* 
* Екатерина Гусева: «Муж считает меня причиной своей седины» — интервью на сайте «7 Дней»
* Екатерина Гусева: «Я — поющая актриса» Интервью журналу «Театрон»
* Интервью Екатерины Гусевой на канале «Москва 24» (авторская программа Евгения Додолева «Правда-24», 2012)

Կատեգորիա:Ռուս դերասանուհիներ
Կատեգորիա:21-րդ դարի դերասանուհիներ
Կատեգորիա:Ռուս երգչուհիներ
Կատեգորիա:21-րդ դարի երգչուհիներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Կատեգորիա:«Ճայ» մրցանակի դափնեկիրներ